  Туспуктэм: Руслан Нуриахметов Майя Бывальцева 8-тӥ тулыспалэ быдэс кунысь 9-тӥ классын дышетскисьёс йылпумъясь ӵош вераськонэз (собеседование) ортчозы. Удмуртиын 17 сюрс 500-лэсь трос пиналъёс ужрадэ пыриськозы. Со сярысь Удмуртиысь дышетонъя но тодосъя министерстволэн пресс-службаез ивортӥз. Ӵош вераськонэз умой ортчон йылпумъясь экзаменъёсы пыриськыны лэзён луэ. Вераськон 15 минут кыстӥське. Пиналъёс текстэз лыдӟо, сое ас кылынызы верало, быръем темая оген верасько (монолог), экзаменэз нуисен ӵошен верасько. Йылпумъясь собеседование понна «зачёт» яке «незачёт» басьтыны луэ. Дышетскисьёс экзаменын ӧжытсэ 10 балл басьтыны кулэ. Тодэ вайытом, 2023-тӥ арын 9-тӥ классэз йылпумъясьёслэн инъетась экзаменъёссы 24-тӥ куартолэзе кутскозы.   Тегъёс: Дышетон пиналъёс Удмуртия  